આ પ્રસંગે વોલ્ટાસ કંપનીના એમડી અને સીઇઓ પ્રદીપ બક્ષીએ જણાવ્યું હતું કે કંપની આગામી એક વર્ષમાં વ્યાપારી ધોરણે રેફ્રિજરેટર અને વૉશિંગ મશીનનું ઉત્પાદન શરૃ કરી દેશે. ત્યાર બાદ માઇક્રોવેવ ઓવન અને અન્ય કન્ઝ્યુમર ડ્યુરેબલ્સ પ્રોડક્ટનું ઉત્પાદન હાથ ધરવામાં આવશે. કંપની તેના આ ઉત્પાદન પ્લાન્ટમાં ૧,૦૦૦થી વધુ લોકોને રોજગારી પૂરી પાડશે. દેશમાં કન્ઝ્યુમર ડ્યુરેબલ્સ માર્કેટ ૧૦થી ૧૨ ટકાના દરે વધી રહ્યું છે ત્યારે કંપની પણ માર્કેટ હિસ્સો વધારવાની નેમ ધરાવે છે. કંપનીના ડેપ્યુટી એમડી અનિલ જ્યોર્જે કહ્યું કે, મેઇક ઇન ઇન્ડિયાના ભાગરૃપે ‘ઇઝ ઓફ ડૂઇંગ બિઝનેસ’ અને ‘ગુડ ગવર્નન્સ’ના કારણે જ અમે ગુજરાત રાજ્ય ઉપર પસંદગી ઉતારી છે.